Jólapeysan er fjáröflunarátak Barnaheilla þar sem safnað er fyrir betri heimi fyrir sýrlensk börn . Nú þegar sjö ár eru liðin frá upphafi Sýrlandsstríðsins hafa milljónir barna mátt þola miklar hörmungar og þúsundir hafa þurft að flýja heimili sín . Mörg þessra barna búa í flóttamanabúðum í Jórdaníu . Erna Reynisdóttir , framkvæmdastjóri Barnaheilla segir að styrkurinn komi sér mjög vel : „ Við erum mjög þakklát fyrir þennan höfðinglega stuðning frá F & F og Hagkaup . Sá raunveruleiki sem fjöldi sýrlenskra barna býr við er skelfilegur og stuðningur getur skipt sköpum . Við erum að styrkja verkefni sem snýr að vernd barna gegn ofbeldi sem og sálfélagslegum stuðningi en mörg þessara barna þjást af áfallastreitu . “ „ Hjá F & F fundum við fyrir mikilli ánægju meðal okkar viðskiptavina að geta styrkt gott málefni um leið og þeir fengu jólapeysur , “ segir Olga Gunnarsdóttir , rekstrarstjóri F & F. Börnin sem njóta þessa ómetanlega stuðnings dvelja í Za‘atari flóttamannabúðunum í Jórdaníu .